הוועדה המיוחדת לפניות הציבור, כנסת 23, פרוטוקול מספר 43, 2021-02-22 10:00

יעקב טסלר: בוקר טוב לכולם, אני מתכבד לפתוח את הוועדה המיוחדת לפניות הציבור, בנושא: חשש הורים ממעבר לרישום מקוון למעונות יום לשנה"ל תשפ"ב-2021.

יעקב טסלר: ובכן, כפי שכולנו יודעים, הרישום השנה עבר למערכת מקוונת.

יעקב טסלר: אני חייב לציין ולומר, שהמעבר הזה, מדובר בשדרוג וייעול הביורוקרטיה.

יעקב טסלר: אני מברך על כך.

יעקב טסלר: אבל כמו בכל דבר חדש, כפי שמסתבר ממאות פניות שאני קיבלתי, וגם חברי, ידידי הרב פינדרוס שנמצא פה איתנו, ושאר חברי כנסת שקיבלו הרבה פניות בנושא, שמסתבר שיכול להיות שבאמת הדבר הזה אמור לבוא ולייעל את המערכת, לחסוך את הביורוקרטיה שכולנו סובלים מכך, לאו דווקא במעונות.

יעקב טסלר: באופן כללי במדינת ישראל, כולנו יודעים מה זה טופסולוגיה, ומה זה ביורוקרטיה, ובאיזשהו מקום, הדבר הזה אמור לבוא ולהסדיר, ולעשות איזה סדר, וזה עושה שכל.

יעקב טסלר: אבל יכול להיות, ולכן אנחנו התכנסנו פה לשמוע ולהבין, האם החששות שאנחנו חוששים, יותר נכון מהפניות הרבות שאנחנו קיבלנו, האם יש דברים בגו שהדבר הזה מביא לנו כמה דברים לא טובים.

יעקב טסלר: לדוגמה - הרישום מסתיים או-טו-טו, אם אני לא טועה בעוד שבוע, או תחילת שבוע הבא, ובממשל זמין אחד מהדרכים לבוא ולהירשם, יש דרך מסוימת שאנחנו לא שולטים עליה.

יעקב טסלר: כדי להזדהות בתוך המערכת, אתה צריך להביא פרטי אשראי, פרטים של דרכון.

יעקב טסלר: אני לא יודע לומר מה עושים ההורים האלה שאין להם – הם עדיין לא זכו לנסוע לחוץ לארץ, או שעדיין רצו, אבל בתקופה הנוכחית השמיים סגורים, כפי שאנחנו יודעים ואין ברשותם דרכון.

יעקב טסלר: אבל יש כאלה שעדיין עובדים עם צ'קים.

יעקב טסלר: או יש כאלה שאין להם רק צ'קים, הם עובדים רק עם מזומנים, ואין להם כרטיסי אשראי.

יעקב טסלר: אנחנו צריכים פה לבדוק מה הפתרון לגביהם, האם כרגע, מה שאני יודע לומר, ומהפניות הרבות שקיבלנו, שאין להם אפשרות לבוא ולהירשם.

יעקב טסלר: וכפי שציינתי, או-טו-טו, הרישום מסתיים, עלול להיווצר מצב שילדים לא יוכלו להירשם למעון, יישארו בבית.

יעקב טסלר: ואם אנחנו מדברים כבר שאנחנו חזרנו לעבודה, ופתחו את המסחר, פתחו את המשק בהדרגה, אבל אנחנו רואים את זה כבר – אלה שפתחו את זה בצורה מבוקרת, ואלה שלא, אבל על כל פנים, בוא לא נשכח, שכל הנושא של המעונות, בראש ובראשונה מגיע לסייע להורים העובדים, כדי שתהיה להם אפשרות לצאת לעבוד.

יעקב טסלר: אבל לא יכול להיות מצב שעד שהגעתי למצב שאפשר לצאת לעבודה, ולא יוכלו לצאת לעבוד, מסיבה פשוטה – שאין איפה להשאיר את הילדים.

יעקב טסלר: זו נקודה אחת.

יעקב טסלר: יש עוד נקודות שנתייחס לזה בהמשך – קשיים גיאוגרפיים שיש בנושא של הרישום, שזה מבחינתי יותר קשה, זו בעיה חמורה שאני לא יודע איך פותרים את זה.

יעקב טסלר: האם אכן יש בעיה- מיד נשמע.

יעקב טסלר: לפני שאפנה לידידי, אמיר מדינה, שאין ספק שיש לו דבר אחד, אינטרס אחד – לבוא, לעזור ולסייע לכל ההורים ולכל הילדים שיהיו משובצים במעונות.

יעקב טסלר: זו האג'נדה שלו, זה הדרך שלו.

יעקב טסלר: יכול להיות שנפל פה כמו דבר חדש חורים, ולראות איך מתקנים את זה.

יעקב טסלר: אני רוצה לפנות לחבר הכנסת הרב פינדרוס.

יעקב טסלר: ידידי.

יעקב טסלר: בבקשה.

יצחק פינדרוס: בוקר טוב, כפי שאמר יושב-ראש הוועדה, חבר הכנסת הרב טסלר, אין ספק שכוונת המשורר והרצון הוא לפטור אנשים מביורוקרטיה ומצוקה.

יצחק פינדרוס: נתחיל קודם כל מהמובן מאליו.

יצחק פינדרוס: המחסור הגדול והעצום במעונות יום, הוא הגורם לדעתי הכי בעייתי בסיפור הזה.

יצחק פינדרוס: אנחנו סותמים חורים, אבל אנחנו סותמים חורים בגלל שיש מצוקה אמיתית.

יצחק פינדרוס: יש מצוקה אמיתית של מחסור במעונות.

יצחק פינדרוס: יש מחסור לא רק במעונות, בפתרונות לנשים עובדות, אנשים שבני הזוג עובדים לפתרון לילדים שלהם, וזה יוצר בעצם הרבה דברים שאנחנו צריכים עכשיו לכסות עליהם ולמצוא להם פתרונות.

יצחק פינדרוס: אין ספק.

יצחק פינדרוס: אבל המצוקה שעולה מהשטח, כפי שאמר יעקב, המון פניות, הן מתחלקות לכמה דברים.

יצחק פינדרוס: הדבר הראשון שהוא מאוד מרכזי – אנשים לא רגילים לעבוד מול ממשל זמין.

יצחק פינדרוס: ברגע שלא רגילים לעבוד מול ממשל זמין - יוצר המון בעיות.

יצחק פינדרוס: יש אנשים שלא יודעים אפילו להירשם.

יצחק פינדרוס: אמרתי למישהו שגם לי הייתה בעיה לפני שבועיים, הייתי צריך להירשם, והסתבכתי.

יצחק פינדרוס: היה לי צוות שלם שעבד על זה שעתיים, בסוף עברנו את המשוכה.

יצחק פינדרוס: אני רשום כמועמד, קיבלתי אישור כמועמד.

יצחק פינדרוס: היה לי קשה.

יצחק פינדרוס: ואני מתאר לעצמי שאזרח מן השורה שאין לו לשכה עם שלושה עוזרים פרלמנטריים, בטח אם הוא לא רגיל בזה, והוא לא חי את זה, והוא לא נושם את זה, זה מסובך.

יצחק פינדרוס: ומה שהיה עד היום – שכל הטפסים, הבקשות, והבקשות להשתתפות והכול נעשו במשרדי המעונות על-פי רוב, לא ברוב המקרים, אבל ברוב המקרים, בטח במגזר החרדי, אני חושב שגם במקומות אחרים, נעשו במשרדי המעונות, שמזכירת המעון, מנהלת המעון הייתה רגילה.

יצחק פינדרוס: פה אתה עושה את כל הדבר הזה בעצם לבד מהבית.

יצחק פינדרוס: אתה עומד מול מערכת שאתה לא מכיר אותה, ולא חי איתה, ולא יודע איך לעשות אותה, זה יכול ליצור המון בעיות.

יצחק פינדרוס: החלק השני, הוא חלק יותר תכנוני.

יצחק פינדרוס: מעונות על בסיס פרוגרמות, קודם כל, בהקצאות השטחים, גם בשימושים חורגים על בסיס איזשהו תכנון של חוסר או יתר, ופה אתה בעצם אומר לבן-אדם מאשדוד שעובד בירושלים ורוצה להגיע קצת יותר מוקדם בשביל להתחיל את הוועדה בזמן, תביא את הילד שלך לירושלים, ותשים אותו במעון יום בירושלים.

יצחק פינדרוס: ואז בשכונת גילה, כאשר עיריית ירושלים, ברוב טובה כבר בדקה כמה ילדים צריכים מעון יום, והסכימה סוף סוף להגיש בקשה, זה המאמץ שהיינו צריכים לעשות – להגיש בקשה, לעשות תכנון ולבדוק, בסוף הוא מוצא את עצמו שבגילה מגיעים בעצם כל ילדי גוש עציון, כי בדרך לירושלים זה הכי נוסח לשים את הילד בגילה.

יצחק פינדרוס: אז יוצאים בשעה שבע מהבית, לא צריכים לחכות לשעה שבע וחצי כדי שהמעון ייפתח, או רבע לשבע מהבית, וצריכים לחכות לשעה שבע, ועל הדרך שמו את הילד.

יצחק פינדרוס: אז אתה יוצר בעצם כאוס בתכנון בכלל של רשויות מקומיות, ובטח כאשר מדובר בגופים פרטיים.

יצחק פינדרוס: כששמים כסף פרטי, ולצערי הרב, יש הרבה כאלה ששמים כסף פרטי בבינוי, והשקיעו כסף פרטי - - -

יעקב טסלר: נראה לי שני שליש.

יצחק פינדרוס: לא, אל תגזים.

יצחק פינדרוס: אבל שמים כסף בפרטי, אתה בעצם יוצר להם איזשהו מערכת שהם אפילו לא יודעים מי ומי הלקוחות שלהם, מי ומי הבאים.

יצחק פינדרוס: מי ומי הדברים.

יצחק פינדרוס: אתה יוצר בליל של מערכת.

יצחק פינדרוס: אין לי ספק שרצון המשורר היה לטובה, אבל בסופו של דבר, זה יוצר איזשהו כאוס תכנוני ובלגאן, ועל הדברים האלה התכנסנו.

יעקב טסלר: תודה.

יעקב טסלר: לפני שנשמע את המכובדים שנמצאים פה איתנו.

יעקב טסלר: בעצם, מעבר לחשש כמו שאמרתי מההורים שימצאו את עצמם שאין להם שיבוץ מתאים לילדים, בעצם מה שהיה עד היום, כמו שחבר הכנסת, הרב פינדרוס, כרגע ציין, הרישום נעשה.

יעקב טסלר: כרגע, מה שאני מבין, שהמעונות בעצם לא מכירים את האנשים, לא יודעים מי הולך להגיע אליהם.

יעקב טסלר: עד היום הם ראו את ההורים, הרגישו אותם, דיברו איתם.

יעקב טסלר: היה איזה מין הבנה – אם נדבר על אמצעי תשלום.

יעקב טסלר: בעצם, מה שקורה בפועל, ממשל זמין, איפה שנרשמים לא גובה את התשלום.

יעקב טסלר: בעצם, התשלום אמור להתבצע אחרי זה מול המפעיל, מול מנהל המעון.

יעקב טסלר: מה שקורה בשטח, בשיטה החדשה – שהוא נרשם, הוא לא מכיר, זה שאמור להגיע אליו.

יעקב טסלר: מי מבטיח לו שיקבל את התשלום?

יעקב טסלר: האם אותו אבא שנרשם יעמוד בתשלומים?

יעקב טסלר: האם יש לו את הדרך איך לארגן.

יעקב טסלר: הרי, סך הכול הוא אמור לקבל את התשלום - כל הדברים האלה מעלים חששות מאוד גדולים מהשיטה הזאת.

יעקב טסלר: אני רוצה לפנות בבקשה למשה סויסה.

משה סוויסה: אני יושב-ראש "אמא" - נמצא עם חבריי שעמלים על הנושא.

משה סוויסה: ראשית, אני רוצה להודות לך, אדוני יושב-ראש הוועדה, על ההזדמנות שהבאת לדיון את הנושא של הרישום המקוון.

משה סוויסה: בהזדמנות הזאת, באמת, אני רוצה להודות ליושב-ראש האגף, מר אמיר מדינה, על ההתייעלות, כי באמת, יש כאן התייעלות שהורה יכול לבוא ולרשום בצורה מסודרת, אם כי, אנחנו באנו וגם אנחנו שליחי ציבור של מספר מעונות רבים, בפרט באוכלוסיות מוחלשות, ואנחנו רוצים להצביע על כמה בעיות שבהידברות אנחנו בטוחים שנוכל למצוא להם פתרונות שיתאימו לכלל.

משה סוויסה: יש כמה נושאים, כל נושא הוא חשוב – נושא כלכלי, אני אפתח בו.

משה סוויסה: אנחנו ארגונים שברובנו באנו ולקחנו הלוואות, בנינו מעונות יום.

משה סוויסה: התשלום שבעצם המדינה משתתפת איתנו, זה בסבסוד הרגיל של הילדים חודש בחודשו.

משה סוויסה: עד היום בפברואר, היינו מקבלים צ'קים, איזשהו מסגרת של תקציב שאנחנו פילוח של כיתות, פילוח של מספר ילדים, ויודעים מה לעשות, לא קיבלנו מבנים בחינם.

משה סוויסה: היום, הנושא הזה בעצם יכול להוות בעיה מסוימת שהורה נרשם, הוא מקבל לקראת סוף מרץ כנראה, הודעה מהאגף שהוא התקבל או לא התקבל.

משה סוויסה: אנחנו יכולים לראות באזור אפריל, מאי, איזשהו סוג של מספר ילדים בתקציב בשנה הבאה.

משה סוויסה: דבר שמקשה עלינו גם על ההתנהלות המערכתית, זה מעון יום, 80% הוצאות שכר.

משה סוויסה: ישנם מקרים, כן, נרשמו, אבל מה שבא בקלות, לבטל את הרישום, ואנחנו לנו היא מקשה בטיפול השוטף של המערכת.

משה סוויסה: אם זה נושא כמו שהצגתם בתחילת הדברים, הרבה אוכלוסיות שלא נגישים לאינטרט, או גם נגישים, אבל אין להם דרכון או ויזה.

משה סוויסה: אני שומע רעיון של משרד העבודה, רעיון מבורך שיכול לחלק עמדות רישום.

משה סוויסה: אני חושב שבכל אופן אנחנו צריכים לדעת לאתר את המקומות ולדעת איך לעבוד שיהיו כאן כמויות של הורים.

משה סוויסה: רק בבני ברק יש 90 מעונות יום, ולא נראה לי שבמוקד אחד בסופר-פארם אנחנו יכולים לשלוח מספר גדול של הורים להירשם.

יעקב טסלר: אם מוצאים אותו כבר לעמדת רישום, כבר אפשר לשלוח אותו למעון.

יעקב טסלר: ..

משה סוויסה: זה בתנאי שלהורה הזה שאין לו אינטרנט, יש עוזרים פרלמנטריים.

משה סוויסה: ..

משה סוויסה: יש עוד בעיה שגם כן נצטרך למצוא את הפתרון.

משה סוויסה: אנחנו חווים הרבה מקרים של ילדים עם בעיות רפואיות - אם זה אלרגיות מאוד חמורות.

משה סוויסה: כאשר הורה מגיע למעון ומדבר ורואה מעונות שיש להם גם מענה לנושאים כאלה, אז הוא מגיע למקום שמתאים לו.

משה סוויסה: כשזה בא רק באופן מקוון ואין מענה לנושא כזה, אז כאשר ההורה מגיע למעון, בעצם, הנושא של הבעיה הרפואית אם יש לילד שלו, לא תמיד מקבלת מענה בצורה מיטבית.

משה סוויסה: עוד פעם, הצד השווה בין כל הבעיות שאני אמרתי ושהעליתי, ושישנן עוד בעיות שאנחנו יכולים להציג, זה שבהידברות ביחד עם האגף, אנחנו יכולים למצוא פתרונות.

משה סוויסה: ואני רוצה לסיים בהבנה שאנחנו מודים ליושב-ראש האגף על ההתנהלות, על היעילות שיש ברישום הזה.

משה סוויסה: אנחנו בטוחים שזה יהיה לטובת כלל הילדים שרשומים במעונות המפוקחים.

משה סוויסה: תודה.

אפרים אלנקרי: אני חבר הנהלה באיחוד מעונות ארצי.

אפרים אלנקרי: בוקר טוב, יישר כוח על ההזדמנות להעלות את החששות.

אפרים אלנקרי: כמו שאמרתם קודם, השאלה המרכזית היא בעצם האם אנחנו הקלנו על ההורים בתהליך הרישום הזה?

אפרים אלנקרי: או שבסופו של יום אנחנו הכבדנו עליהם?

אפרים אלנקרי: הגיעו אלינו המון פניות של הורים שאומרים - מה היה רע לנו עד היום?

אפרים אלנקרי: אנחנו עד היום נכנסנו סך הכול חמש דקות למשרדי המעון, הנחנו צ'קים לשנה הבאה, נרשמנו, ובזה הסתיים התהליך מבחינתנו.

אפרים אלנקרי: מה שקורה כרגע הוא, שהורה צריך לגשת לשרתים הממשלתיים, להוציא קוד אישי, יש לו כרטיס אשראי, אין לו כרטיס אשראי, יהיה לו בעיה.

אפרים אלנקרי: ובסופו של יום, הוא לא מנע את החלק הפיזי להגיע למעון.

אפרים אלנקרי: כי בסוף התהליך כשמשרד העבודה יוציא לו את האישור שהוא התקבל, הוא הצטרך להגיע למעון היום להירשם – אז מה עשינו פה?

אפרים אלנקרי: להירשם, זה אומר גם כן לתת תשלום, 12 צ'קים שהמפעיל יוכל להיות בטוח שיש לו ילדים בשנה הבאה.

אפרים אלנקרי: בעצם, אנחנו סך הכול הכבדנו על התהליך במידה מסוימת לטענתם של ההורים, שהבאנו אותם גם עם כל העודף ביורוקרטיה של תהליך הרישום הממשלתי, של אמצעי זיהוי, לחפש אינטרנט למי שאין לו.

אפרים אלנקרי: הרי המעונות נפתחו בשביל קבוצות מוחלשות שאין להם אינטרנט ואין להם אמצעים.

אפרים אלנקרי: אנחנו בעצם מחייבים אותם להגיע להירשם רק דרך האינטרנט, ובסופו של יום, הוא גם הצטרך להגיע למעון.

אפרים אלנקרי: זו בעצם השאלה המרכזית של ההורים מה בעצם הועלנו פה?

אפרים אלנקרי: בנושאי המפעילים, יש פה סוג של בעיה שהיא המבנה של התשלום.

אפרים אלנקרי: משרד העבודה הוציא חוזר שהוצאות הרישום התקבלו לקראת סוף מרץ, לאחר הודעה סופית על קבלה למעון שתינתן במשרד, יהיה רשאי ההורה להמשיך את תהליך הרישום אצל מפעיל המעון.

אפרים אלנקרי: השאלה היא איפה המפעיל בעניין?

אפרים אלנקרי: איפה החלק של התשלום?

אפרים אלנקרי: אתן כאן דוגמה מאוד פשוטה.

אפרים אלנקרי: גם המדינה מסבסדת תחבורה ציבורית, אבל המדינה מחלקת כבר את כרטיס הנסיעה?

אפרים אלנקרי: לא - אז צריך להגיע.

אפרים אלנקרי: לעלות לאוטובוס, לשלם לחברה שמפעילה את החלק שלה, ואז לקבל את הכרטיס.

אפרים אלנקרי: מה קורה פה?

אפרים אלנקרי: איפה המפעיל?

אפרים אלנקרי: איך משרד העבודה בעצם נותן להורה אישור קבלה שזה בעצם כרטיס כניסה, ועדיין הוא לא היה אצל המפעיל, ולא הניח אצלו אמצעי תשלום?

יעקב טסלר: סליחה על השאלה, הוא צריך אישור ממך?

אפרים אלנקרי: הוא לא צריך אישור ממני.

אפרים אלנקרי: אני שואל איפה החלק של המפעיל בעניין?

יעקב טסלר: תחדד לי, איפה מבחינתך המפעיל צריך להיות בעניין?

אפרים אלנקרי: המפעיל צריך לדעת שהוא קיבל את אמצעי התשלום שלו.

אפרים אלנקרי: ולאחר מכן, משרד העבודה יוכל להוציא לו אישור שהוא התקבל למעון.

אפרים אלנקרי: אין בעיה שהרישום יהיה דרך משרד העבודה, הכול בסדר.

יעקב טסלר: בעצם הוא אומר, שהקבלה למעון מבחינת משרד העבודה, שזה יהיה מותנה, משהו כזה.

אפרים אלנקרי: כן.

אפרים אלנקרי: שזה יהיה מותנה לאחר שההורה הגיע למפעיל המעון, הניח אצלו את אמצעי התשלום, את ההתחייבות לשנה הבאה, ולאחר מכן, משרד העבודה יוכל להוציא לו אישור קבלה.

אפרים אלנקרי: בחלק של לוחות זמנים – באמת, אנחנו רואים פה שעד היום מה שהיה מאוד פשוט – ההורה מגיע בפברואר, מניח את הצ'קים, המפעיל יודע לתכנן את עצמו לשנה הבאה, יש לו פה התחייבויות.

אפרים אלנקרי: הרי אנחנו מדברים על מפעילים שיש להם תשלומי שכירות, תשלומי בינוי.

אפרים אלנקרי: יש כאלה באמת שקיבלו קרקעות.

אפרים אלנקרי: מה שקורה עכשיו, באזור חודש מרץ, אפריל, במקרה שיהיה ועדת קבלה, אנחנו גם מגיעים לחודש מאי ויוני, שעוד לא התחיל תהליך הרישום האמיתי – תהליך הרישום האמיתי לא התחיל.

אפרים אלנקרי: תהליך הרישום האמיתי יתחיל באזור מאי, יוני, ואז יגיע ההורה שאומר, אדוני, אין לי צ'קים.

אפרים אלנקרי: הוא חלק מהילדים שנרשמו פה, אז יורד לי כמה אחוזים של ילדים.

אפרים אלנקרי: מגיע ילד שלהורה אין אינטרנט, הוא לא יודע בדיוק כמה הוא צריך בשביל לקבל סבסוד, והמנהלת מסבירה לו, תשמע, כך וכך צריך בשביל לקבל סבסוד.

אפרים אלנקרי: הוא אומר, אה, אני אצטרך לשלם 1,500 שקלים, לא מתאים לי – עוד אחד יורד.

אפרים אלנקרי: אנחנו מגיעים למקרה שיש מקרים רפואיים, שאומרים לו, אתה תהיה חייב להביא סייעת.

אפרים אלנקרי: אם לא תביא סייעת, אתה לא יכול להיכנס למעון.

יעקב טסלר: כל הדברים האלה מבחינתך כשאתה רואה את הדברים תראו את זה רק - - -

אפרים אלנקרי: באזור מאי יוני.

אפרים אלנקרי: אין לנו תכנית, אין לנו תכנון להמשך הפעילות.

אפרים אלנקרי: עוד דבר נוסף.

אפרים אלנקרי: בדרך כלל, בוועדות קבלה, יש את הנושא של עדיפות ארגון.

אפרים אלנקרי: מה זה אומר?

אפרים אלנקרי: שהארגון יש לו צרכים שלו, והצרכים של הארגון בעיקר מתבטאים בכוח אדם שחסר לנו.

אפרים אלנקרי: מה שקורה בדבר הזה, אם מטפלת צריכה ללדת, או צריכה לחזור מחופשת לידה, אנחנו לא יכולים לשריין לה מקום שגם ככה אנחנו בבעיות איתם.

יעקב טסלר: כתוצאה מזה יהיה לכם מחסור בכוח אדם.

אפרים אלנקרי: כן.

אפרים אלנקרי: הדבר הזה יכול לגרום לנו לחסרון בכוח אדם.

אפרים אלנקרי: כמו שאמרו פה, אמיר ייעל את המערכת בשש השנים האחרונות בצורה מדהימה.

יעקב טסלר: ועוד היד נטויה.

אפרים אלנקרי: אני מאמין שנוכל למצוא פתרונות.

אפרים אלנקרי: תודה רבה.

אשר עזריאל: אני רואה שאין לי מה להוסיף על החברים, למעט, העניין הזה שבאמת רוצה באופן אישי גם להוקיר את פועלו של אמיר בכל העניין הזה של הייעול של המעונות.

אשר עזריאל: אני חושב שחבריי הטיבו להגדיר את הבעיות.

אשר עזריאל: אני בטוח שבשיתוף פעולה יחד עם האגף, נוכל להביא לפחות לחלק נכבד מהבעיות שעלו כאן.

יעקב טסלר: תודה.

יעקב טסלר: בזום נמצא אתנו ירון מלך, מנעמ"ת.

יעקב טסלר: בבקשה.

ירון מלך: אל"ף, אני רוצה לברך על המערכת.

ירון מלך: היו לי חששות שברובן הן התבדו, ואני מעריך שיתרת הדברים זה חבלי לידה שצריך יהיה לתת להם פתרונות ואפרט.

ירון מלך: מבחינת ניהול כלל הילדים בארץ, אני חושב שהמערכת רק עושה טוב למעונות.

ירון מלך: זה מונע מצב שיש עודף רישום במקומות מסוימים, ובסופו של דבר, כשמגיעים לקראת שנת הלימודים, פתאום התברר זאת לא בעיה גדולה.

ירון מלך: מה שכן, כמה הערות שיש לי מבחינת הזמנים.

ירון מלך: תראו שאנחנו נכנסנו לתקופת בתקופת הסגר.

ירון מלך: מערכת הרישום לא היה לו כל כך קשר עם המנהלות ועם ההורים, הם כולם היו בבית.

ירון מלך: הם ניזונו מהתקשורת מי שהיה חשוף לנושא, ולא יכולנו להכין את המנהלות מראש.

ירון מלך: אני מודה לאגף, לגלי, יו"ר המטה שהתגייסה.

ירון מלך: עשינו יום עיון למהלות בזום, והיא הסבירה שאלות, תשובות.

ירון מלך: היה בסדר גמור.

ירון מלך: הבעיות שאנחנו מזהים, זה באמת כמו שציינו קודם, נושא ההזדהות במערכת הממשלתית.

ירון מלך: הפתרונות שניתנו, שזה המוקד, הם פתרונות בעייתיים, בעיקר, להורי הרווחה יש בעיות בהזדהות במערכת.

ירון מלך: אנחנו קיבלנו תגובה ממנהלת שהתקשרו למוקד, ונאמר להם שם שכל הורה שיש לו תעודת זהות ביומטרית, יכול לרכוש קורא כרטיסים.

ירון מלך: אני לא כל כך יודע מה זה הדבר הזה.

ירון מלך: אבל אני יודע שרכשו שלושה קוראי כרטיסים, והם לא הצליחו לעבוד עם זה.

ירון מלך: אז צריך לשחרר את נושא המוקד ואת נושא ההזדהות.

ירון מלך: ככלל, ברגע שאתה עובר את נושא ההזדהות, מערכת הרישום יחסית קלה.

ירון מלך: כמובן, שלהורה הרווחה זה מייצר יותר עבודה למנהלת המעון, כי בפועל היא יושבת ורושמת הורה הורה שמגיע אליה למשרד, והיא מנהלת את מהלך ההזדהות עבורו, ואת מהלך הרישום.

ירון מלך: זה מייצר לה יותר עבודה, כשאנחנו מאוד היינו רוצים להפנות אותה יותר לצד החינוכי הפדגוגי, שתשב במשרד ותרשום את הילדים.

ירון מלך: עוד דבר, דבר טכני.

ירון מלך: כיום, רק למפעיל המסגרת, יש אפשרות לראות את סטטוס הרישום.

ירון מלך: המנהלות עצמן לא יכולות לראות מה מצב הרישום במעון שלהן.

יעקב טסלר: מה הקושי שהמפעיל יעביר את זה למנהלות?

יעקב טסלר: מה הבעיה?

ירון מלך: זה פשוט עבודת מטה שכל יום צריך להיכנס, המנהלת יכולה להיכנס למערכת לדברים מסוימים, או פשוט דבר טכני לשים לה איזה כפתור שתראה מה הרישום אצלה במעון.

יעקב טסלר: תודה.

יעקב טסלר: בטכנולוגיה של היום זה לא אמור להיות בעיה.

פייגי טבק: כל מה שאמרו החברים זה נכון.

פייגי טבק: באמת, אני אדייק בשני דברים.

פייגי טבק: הקושי לנגישות מחשב.

פייגי טבק: כמה שזה נראה מגוחך והזוי שלאנשים אין מחשב זמין, אבל זה המצב, במיוחד באוכלוסיות של הרווחה.

פייגי טבק: כמו כן, בסמרטפון זה לא עובד, זה נתקע להם.

פייגי טבק: דבר שני, כמו שאמרו פה, כרטיס אשראי.

פייגי טבק: הבנתם שהמוקד יכול למצוא פתרון, אבל זה הרבה זמן לעמוד במוקד וכו'.

יעקב טסלר: מבחינתכם, זה בעצם שני הקשיים שיש?

פייגי טבק: זה שני הקשיים שישנם.

פייגי טבק: אני בטוחה שרק בסוף שנת הניסיון הזה נוכל להסיק מסקנות איך ומה היה.

ענבל זרקון: אין לי הרבה מה להוסיף מעבר למה שכולם אמרו.

ענבל זרקון: אכן, יש בעיה עם ילדי הרווחה, ילדים ממשפחות אומנה וכו', אכן יש בעיה לרשום אותם.

ענבל זרקון: בהנחה, ובעצם, תהיה עמידה בלוחות הזמנים, אז אני מעריכה שהכול הסתדר.

ענבל זרקון: הכול לדעתי קם ונופל על זה.

יעקב טסלר: איזה כיף, אופטימית.

יעקב טסלר: .. אמיר, אני רוצה לפנות אליך.

יעקב טסלר: להפיג את החששות לכל אלה שהעלות את הדברים.

יעקב טסלר: לפני כן, אני רוצה לחדד משהו שלדעתי לא כל כך ליבנתם את זה פה.

יעקב טסלר: אני יותר מוטרד, פחות מהזיהוי, פחות מהנושא הכלכלי, שלדעתי, אפשר למצוא פתרון – הנושא הגיאוגרפי.

יעקב טסלר: ברשותך, אני רוצה לחלק את זה לשני חלקים.

יעקב טסלר: כולנו יודעים את הרשויות.

יעקב טסלר: ישנן רשויות שקיבלו כסף לבנות מעון.

יעקב טסלר: ויש רשויות, הם אומרים, אני רוצה לשדרג, לייעל את המקום.

יעקב טסלר: הוציאו כסף מהכיס וטיפחו את המעון.

יעקב טסלר: מה שקורה כרגע, המצב הנוכחי שלצורך העניין, ירושלים, לדוגמה, בנה, שידרג, וזה שגר במבשרת או גר בעיר אחרת, לא משנה, יבוא וייקלט למעון הזה.

יעקב טסלר: בעצם, אותה רשות שהשקיעה את המשאבים שאמור לתת מענה לתושבים שלו בעיר שלו, מה יקרה בפועל?

יעקב טסלר: יבוא מישהו אחר.

יעקב טסלר: אין בזה שום היגיון, אני לא קולט את זה.

יעקב טסלר: שנית, בוא ניקח שכונות מסוימות, אם בתוך ירושלים, בתוך כל עיר אחרת, שבסביבה שהתושבים מהרווחה שהם זכאים לבוא ולהירשם לאותו מעון שנמצא בסביבה שלו, יכול גם תושב אחד – בוא ניקח את דרום ירושלים וצפון ירושלים, יכול לבוא ולהירשם.

יעקב טסלר: יש מצב שהוא יבוא והצטרך לבוא וללכת למעון אחר שזה בסוף העיר, זה פחות קצת בעייתי בגלל שבדרך כלל אין שום סיבה שאחד שגר בצפון ירושלים ירשום את הילד שלו למעון שבמקום אחר, רק אם הוא עובד במקום אחר, זה יותר נוח לו לבוא ולהירשם.

יעקב טסלר: אבל אני יותר מודאג ומוטרד של נתנו לדעתי, את הדעת, את הפתרון לנושא הגיאוגרפי, וזה באמת מטריד אותי יותר משאר הדברים שאני רואה אור בקצה המנהרה, כך אני חושב.

יעקב טסלר: אמיר, בגדול, יודע לפתור את כל הבעיות, בעזרת השם.

יעקב טסלר: בנושא הזה, אני מקווה גם שיוכל לפתור לנו את הבעיה הנוכחית.

אמיר מדינה: קודם כל, תודה רבה, אדוני היושב-ראש, על הדיון החשוב הזה, כדי שנוכל להציג היום בצורה ברורה את ההישג המדהים שהאגף הצליח לעשות בשנה האחרונה ברמה של מערכת שאין לי אלא לקרוא לה מהפכה בתחום של מעונות יום בתחום הרישום, וזה רק הצעד הראשון.

אמיר מדינה: השלב הבא יהיה - כל מי שנרשם דרכנו, גם יהיה לו את הדרך הקלה לקבל את הסבסוד.

אמיר מדינה: בפתח הדברים, אני אגיד מילה קטנה על מחשוב, ומי שיש לו ומי שאין לו.

אמיר מדינה: רשמתי את כל השאלות שכולכם העליתם פה, ואני רואה שהכול מתכנס פחות או יותר לאותם נושאים.

אמיר מדינה: קודם כל, השאלה הראשונה בעבודה מול ממשל זמין.

אמיר מדינה: ומי שאין לו מחשב, ומי שיש לו מחשב, ומי שיוכל להירשם, ולא יוכל להירשם – אז נכון.

אמיר מדינה: כמעט 60 אלף הורים כבר נרשמו דרך ממשל זמין, בפרק זמן יחסית קצר של שבועיים.

אמיר מדינה: אתמול היו 54 אלף, אנחנו נדבר בסוף היום, כנראה יהיה 60 אלף פלוס.

אמיר מדינה: נרשמים סדר גודל של בין 2,500 ל-5,000 איש ליום, מצליחים לעבור את המשוכה הלא גבוהה, לעניות דעתי, של ממשל זמין.

אמיר מדינה: אחר כך, מי שעשה את זה, יודע גם כמה התהליך פשוט ברישום לאגף.

אמיר מדינה: במיוחד, למי שהילדים שלו כבר רשומים אצלנו.

אמיר מדינה: אז התהליך הוא באמת הליך שאמור לקחת בין מספר דקות בודדות, בוא נגיד את זה, גם אם אתה לא בקיא בעולם המיחשוב.

אמיר מדינה: שנית, אני מזכיר לכל החברים פה.

אמיר מדינה: כבר השנה, כל הורה שהיה צריך, או שנדרש, או שביקש לקבל סבסוד, היה חייב לאתר נקודה עם מחשב.

אמיר מדינה: הצליחו לעשות את זה כל ההורים שרשומים למעונות היום.

אמיר מדינה: הצליחו לאתר נקודה מחוברת לאינטרנט, נקרא לזה, אצל אחר.

אמיר מדינה: אני לא אומר להורה אם לעשות את זה אצל השכן, אצל השכנה, אצל החבר, או אצל מנהל המעון.

אמיר מדינה: לצורך העניין, אנחנו לא אומרים איפה ההורה צריך לבצע את הרישום.

אמיר מדינה: הייתי שמח שכל הורה יבצע את הרישום, בסוף היום זה שירות אישי שלו.

אמיר מדינה: האזור הוא אזור אישי שלו.

אמיר מדינה: אבל מי שלא הצליח לזהות נקודת אינטרנט, יכול לבצע את זה בכל מקום אחר.

אמיר מדינה: כמו שהוא הגיע עוד לפני מספר חודשים בודדים, חצי שנה אחורה, הוא הצליח לאתר נקודה מחוברת לאינטרנט כדי לבצע רישום לקבלת סבסוד, אני מניח שאותו הורה יצליח למצוא את הנתיב הקריטי שהוא הגיע אליה, כדי לבצע את הרישום גם השנה.

אמיר מדינה: זה לשאלה הראשונה שמתייחסת לעבודה מול ממשל זמין.

אמיר מדינה: עכשיו, אתם יודעים, זה תהליך שהמדינה עושה עקב בצד אגודל, האגף הוא בין החלוצים שנכנסו לתוך התחום, ואני מקווה שאנחנו גם נוביל בו בכל מה שקשור לשירותים מקוונים.

אמיר מדינה: להורה שלא מצליח להעמיד, אני שמעתי על הפתרון שממשל זמין העמידו, של הכרטיס למי שיש תעודה ביומטרית, זה פתרון חכם, אולי קצת מסורבל.

אמיר מדינה: ממשל זמין העמיד אפשרות להורה שיש לו תעודת זהות ביומטרית, בסוף היום הורה שלא מצליח לבצע את הרישום, את ההזדהות הממשלתי, שאין לו אמצעים, מקבל אפשרות לבצע את הרישום עם דף.

אמיר מדינה: אני לא אוהב את זה.

אמיר מדינה: הייתי שמח שזה לא יקרה.

אמיר מדינה: עשו את זה כבר כמה מאות בשבוע החולף.

אמיר מדינה: כנראה, שאחרי הדיון הזה, יהיו כמה אלפים.

אמיר מדינה: הייתי שמח שכל אחד ימצא את הדרך להגיע למחשב נגיש, ואני מסכים עם אדוני.

אמיר מדינה: נקודת המחשב הבודדת שיש ברשות מקומית אחת בתוך סופר פארם, זה מעט מדיי.

אמיר מדינה: בעזרת השם, בעוד שנה, בעוד שנתיים, בעוד שלוש, השרות הזה הוא פה בשביל להסתכל קדימה.

אמיר מדינה: זה יהיה בכל תחנה, בכל מקום.

אמיר מדינה: השנה הזאת, בגלל שאנחנו ערים לעובדה שחלק מההורים לא הצליחו, למרות הכול לא הצליחו להגיע למרות שהגיעו לפני חודש, הצליחו לאתר לפני שלושה חודשים, הצליחו לאתר נקודה עם מחשב, לא מצליחים לבצע, יקבלו טופס, ימלאו את הפרטים בצורה ידנית, ואנחנו נטפל בהם כמו בכל הורה אחר.

יעקב טסלר: אמיר, סליחה, אני מדבר על אלה שכן הצליחו לאתר – הבעיה באמצעי זיהוי.

אמיר מדינה: בסדר גמור.

אמיר מדינה: אז מי שאין לו אמצעי זיהוי, יקבל טופס.

אמיר מדינה: אין לו.

אמיר מדינה: נגיד שאני חסר אחד מארבעת האמצעים שממשל זמין דורש, אז הוא פונה למוקד 1299, ומדבר עם המוקדן.

אמיר מדינה: עשיתי את הניסוי הזה אני אישית אתמול.

אמיר מדינה: בהתחלה היה קצת קשה, אחר כך יותר קל.

אמיר מדינה: אנחנו מפיקים לקחים תוך כדי תנועה.

אמיר מדינה: אני אומר לכם, שכל מי שהתקשר ואין לו אמצעי זיהוי, יקבל אפשרות להגיש טופס ידני.

אמיר מדינה: זה לגבי עבודה מול ממשל זמין.

אמיר מדינה: עלתה פה סוגיה של מעונות שלא מכירים את הילדים מבחינת המערכת, העלה את זה פינדרוס, ועוד כמה חברים, שכאילו אין את המגע בין ההורה לבין מנהל המעון.

אמיר מדינה: אז קודם כל, מבחינת לוחות הזמנים, אנחנו מייצרים פוטנציאל בשבועיים הקרובים או בשבוע הקרוב.

אמיר מדינה: הדוברת האחרונה אמרה שלא צריכה להיות שום בעיה אם נעמוד בלוחות הזמנים.

אמיר מדינה: אז אני צופה שאנחנו נעמוד בתוך הלו"ז שהצבנו, ואנחנו ונסגור את הרישום בעוד שבוע.

אמיר מדינה: בתום הרישום, אנחנו חוזרים חזרה לעסקים כרגיל.

אמיר מדינה: אני מזכיר לכל החברים פה, לא השתנה, אפילו לא פרט אחד בנהלי האגף.

אמיר מדינה: לא קיבלנו מעולם פנייה מאף אחד מהאנשים שיושבים פה בחדר, או מאף אחד בכלל - פנייה, או טענה, או אמירה כלשהי שמשהו בנהלי האגף הוא לא נכון או לא מדויק, או נדרש שינוי.

אמיר מדינה: הנהלים, אני קובע, לא השתנו בכלום.

אמיר מדינה: מה שהשתנה זה זרם הכניסה.

אמיר מדינה: עכשיו.

אמיר מדינה: כל מי שעד היום עבד בהתאם לנהלי האגף, אני לא רואה שום בעיה.

אמיר מדינה: לא צריכה להיות לו שום בעיה, כי הוא הקפיד על נהלי האגף.

אמיר מדינה: אנחנו לא שינינו שום דבר, אנחנו בסך הכול מייצרים לכם זרם כניסה אחיד, קבוע, עם ודאות מקסימלית.

אמיר מדינה: לא לכל מפעילי מעונות היום יש סדר גודל של 500 מפעילי מעונות היום.

אמיר מדינה: לא לכל מפעילי מעונות היום יש מערכת מחשב מסודרת שמייצרת להם זרם כניסה.

אמיר מדינה: אני ראיתי כאלה שיש להם, וכאלה שאין להם.

אמיר מדינה: אנחנו מייצרים לכם ודאות של מאה אחוז מי נכנס, מי לא נכנס.

אמיר מדינה: נתנו להורים אפשרות לבחור שתי מסגרות – אופציה אל"ף, ואופציה בי"ת.

אמיר מדינה: בתוך השלושה וחצי שבועות של רישום, כל הורה נכנס, בוחר את האופציות שלו.

אמיר מדינה: המנהל, וכבר היום, מי שלא קיבל הדרכה - אם יש מנהלות ומנהלי מעון שלא קיבלו הדרכה, אנחנו פתחנו ארבע או חמש או שש הדרכות עשינו, ואם צריך, נעשה עוד הדרכות למנהלי מעון.

אמיר מדינה: פתחנו מערכת מדהימה, ואני ממליץ לכל אחד מכם, מהמפעילים, להיכנס ולראות את המערכות של המנהלות.

אמיר מדינה: כל המנהלות שרשומות אצלנו, קיבלו יוזר-נם, ופסוורד, אותה מערכת שעבדו בה עד היום, רק שהיא קצת יותר משודרת.

אמיר מדינה: תוכלו לראות מי נרשם, איזה ילדים.

אמיר מדינה: היום, כבר היום, יכולים לראות את הרשימה של כל מי שנרשם למעון יום.

אמיר מדינה: יכולים לראות את הפירוט בדיוק איזה ילד, מה הפרטים שההורה השאיר על אותו פעוט, אם יש לו אח, אין לו אח – כל מה שהיה עד היום בפתקים, או רשום אצלכם, רשום אצלנו בצורה מסודרת.

אמיר מדינה: לשאלת החוסר הלא מכירים או כן מכירים – אני אומר בדיוק הפוך.

אמיר מדינה: המערכת שעלתה, עלתה מערכת מדהימה, שנותנת פתרון למנהל, הוא רואה את הכול.

אמיר מדינה: בשלב הזה שאנחנו רק נרשמים, אין לכם עדיין את האפשרות לערוך.

אמיר מדינה: אבל ברגע שתיגמר תקופת הרישום, ייפתח שדה נוסף למספר שבועות למנהל כל מסגרת, למנהל כל מעון, שבו הוא יחליט מה הוא עושה עם רשימת הילדים.

אמיר מדינה: יש לכם את הפוטנציאל.

אמיר מדינה: אני, הרי מייצר לכם זרם כניסה, ואז המנהל יכול בצורה מושכלת לראות את כל הכיתות ולהחליט – בכיתה הזאת אין לי רישום, אני אהפוך אותה לכיתה מעורבת.

אמיר מדינה: בכיתה הזאת יש לי עודף רישום, היא הולכת לוועדת קבלה.

אמיר מדינה: מנהל המעון יראה בצורה מושכלת את כל הנרשמים, את כל הפוטנציאל מה יש לו, מה אין לו, ויבצע החלטה כמו שביצע עד היום, בהיבט הזה שום דבר לא השתנה.

אמיר מדינה: אין שום הבדל בין מה שהיה למה שיהיה.

אמיר מדינה: עלה פה זמני תגובה למוקד, אני מקבל.

אמיר מדינה: אני מזכיר שהמוקד של ממשל זמין נותן מענה לעוד שירותים שקורים בו זמנית במדינה הזאת, שירותים רבים, ולפעמים המענה טיפה מתארך.

אמיר מדינה: אני מתנצל שזה קורה, אבל נצטרך להיעזר בסבלנות.

אמיר מדינה: נושא הרישום – עניתי עליו, כל אחד יכול להירשם אצל כל אוחד.

אמיר מדינה: עוד פעם, אני מעדיף שההורה יבצע את הרישום בעצמו.

אמיר מדינה: הרישום קל.

אמיר מדינה: תהליך ההזדהות מול ממשל זמין, למי שיש שני אמצעי זיהוי ועשה את זה בטלפון, אני, במאמר מוסגר, הראיתי את זה לכמה חברים אתמול שגם כן, ישבנו בשיח חברים אתמול בערב, גם כן, התרגשו מהרעיון בכלל שכן אפשר או אי אפשר, והראיתי להם איך דרך הטלפון אפשר לבצע גם רישום לממשל זמין וגם רישום לאגף, כשכל התהליך, כל כולו, ארך סדר גודל של עשר דקות, רבע שעה, בצורה קלה ופשוטה.

אמיר מדינה: עוד נושא ברשותך.

אמיר מדינה: יש לנו שני נושאים - הנושא הכספי, והשני הנושא הגיאוגרפי.

אמיר מדינה: אתחיל מהנושא הכספי.

אמיר מדינה: מעולם לא היינו צד כאגף בתוך העניין הצרכני הזה שבין מפעילי המסגרות לבין ההורה.

אמיר מדינה: כמו שקיבלת אותו בחודש פברואר בתקופת הרישום, תקבל אותו בחודש מרץ.

אמיר מדינה: החודש הזה לא יהרוג לכם שום דבר, הוא יכניס לכם רק יותר ודאות.

אמיר מדינה: ואם לפני זה פעלת בצורה מסוימת מול הורה, תמשיך לפעול באותה דרך שפעלת.

אמיר מדינה: האגף לא אמר לכם אז איך לפעול מול הורים בנושא צרכני, וגם לא אומר לכם כיום.

אמיר מדינה: אני מתעסק בפעוטות, ובבנייה של מעונות ובאגף מעונות יום.

אמיר מדינה: הנושא הצרכני, הוא לא בסל שיקולי האגף ולא בסל סמכויות האגף.

אמיר מדינה: אני מציע לפעול בשום שכל, ולא חלילה להפלות, או לבצע פעולות שהן עוולות צרכניות.

אמיר מדינה: זה הדבר היחיד שאני יכול להגיד.

אמיר מדינה: עכשיו אני אומר את זה כצרכן, ולא מתוקף התפקיד שלי, או כמי שהיה פעם בעל עסק.

אמיר מדינה: כל אחד יפעל כמיטב הבנתו.

אמיר מדינה: מה שעשיתם נמשך.

אמיר מדינה: אין פה בתוך התהליך, בתוך כיוון התהליך אין שום דבר שיכול להעיב על מה שהיה או לשנות את מה שיהיה.

אמיר מדינה: אני אומר חד-משמעית, ואנחנו נעמוד בתוך לוח הזמנים שהצבנו, כי זה מאוד חשוב.

אמיר מדינה: אני רק מזכיר לכל החברים פה.

אמיר מדינה: לפני ארבע שנים, היו מקבלים תשובות באוקטובר כאשר שנת הלימודים נפתחה בספטמבר.

אמיר מדינה: אנחנו הבאנו את האגף למצב שבפברואר אנחנו מכניסים רמת ודאות מסוימת.

אמיר מדינה: תסתכלו טיפה קדימה כשכל תהליך הסבסוד גם יהיה מקוון, והוא יהיה חלק אינטגרלי ורציף מתהליך הרישום, כי הוא חייב להיות בלי ביורוקרטיה שהיא אין סופית כמו שהייתה בעבר.

אמיר מדינה: ואז, בחלק מהמעונות שאין מהן ועדות קבלה, אני אוכל להגיד להורה שנרשם ב-10 לפברואר, אוכל להגיד לו בתחילת מרץ התקבלת למעון איקס, הדרגה שלך היא וואיי, שיהיה לך בהצלחה.

אמיר מדינה: לשם אנחנו הולכים.

אמיר מדינה: התהליך הוא תהליך רציף.

אמיר מדינה: ואם את תהליך הסבסוד כבר העברנו לבקשות מקוונות, אז תהליך הרישום הוא רק ההתחלה וההתנעה של כל התהליך הגדול הזה.

אמיר מדינה: והנקודה אחרונה – נקודה גיאוגרפית.

אמיר מדינה: אני רשמתי לפניי כמה סעיפים, וזה אפשר להכניס לדיון, כי שיקול גיאוגרפי לא קיים בסל שיקולי אגף מעונות יום.

אמיר מדינה: התכלית שלשמה אנחנו בכלל מחלקים סמלים, היא קודם כל וראשית כל, להוציא אוכלוסיות מטרה שממשלת ישראל הגדירה, להוציא אוכלוסיות מטרה לעבודה.

אמיר מדינה: אין לנו שיקול של מציאת פתרון לכל ילדי מדינת ישראל, הלוואי שהיה.

אמיר מדינה: הלוואי שיכולתי להגיד שאנחנו נותנים מענה לכל הפעוטות מלידה ועד גיל שלוש.

אמיר מדינה: אנחנו לא.

אמיר מדינה: אנחנו במקרה הטוב נותנים מענה לסדר גודל של רבע מילדי מדינת ישראל שזכאים להיכנס לתוך מסגרות המפוקחות ולקבל מחיר זול ומסובסד על-ידי המדינה.

אמיר מדינה: כאשר מבינים את זה, מבינים שאני לא יכול לתת מענה לכולם, כי אני פשוט לא יכול, אין לי.

אמיר מדינה: אין לי מספיק מסגרות.

אמיר מדינה: הלוואי שהיה לי תקציב בינוי קבוע בבסיס.

אמיר מדינה: הלוואי שאגף מעונות יום היה מקבל תקציב בבסיס שלו של אפילו 200 מיליון או 300 מיליון שקלים, שזה כלום, במונחים של מה שצריך כדי לייצר איזה ודאות תכנונית בהיבט של בינוי מסגרות לגיל הרך, אבל זה לא המצב.

אמיר מדינה: אנחנו הולכים כל שנה ומקבלים את הכסף מחדש.

אמיר מדינה: בגלל שזה פחות או יותר המצב, אז אנחנו נותנים מענה לרבע מהילדים, השאר נמצאים במסגרות פרטיות שאינן מסובסדות, או במסגרות אחרות שלא מפוקחות על-ידי האגף.

אמיר מדינה: כן מפוקחות מכוח חוק הפיקוח, אבל לא תחת צו הפיקוח על מחירים.

אמיר מדינה: אני אומר את זה כאן עם סימן קריאה.

אמיר מדינה: האגף אין לו שיקולים גיאוגרפיים מבחינת מי נכנס למעון היום.

אמיר מדינה: אנחנו מכניסים קודם כל ילדים ממשיכים, כי הורה שנכנס לעבודה וקיבל פתרון לא נרצה להוציא אותו בשנה השנייה כי זה לא עושה שכל בהיבט הרציפות התעסוקתית של ההורה.

אמיר מדינה: אחרי זה אנחנו מכניסים פעוטות בסיכון כי אנחנו מחויבים מכוח חוק פעוטות בסיכון.

אמיר מדינה: אחרי זה אנחנו מכניסים הורים יחידים.

אמיר מדינה: אחרי זה אח לילד ממשיך.

אמיר מדינה: אחרי זה צרכי ארגון.

אמיר מדינה: לכל הארגונים יש 10% מפוטנציאל התפוסה במעון, ואתם יודעים את זה טוב מאוד.

אמיר מדינה: 10% שאתם קובעים בלי קריטריונים.

אשר עזריאל: נשאר בוועדות קבלה?

אמיר מדינה: ברור שזה נשאר בלי קריטריונים.

אפרים אלנקרי: אתם תקבלו עד 90%?

אמיר מדינה: כמובן, לא השתנה כלום.

אמיר מדינה: בגלל זה אני אומר לכם – הנהלים לא השתנו.

אמיר מדינה: לא השתנה כלום בנהלי האגף.

אמיר מדינה: מה ששינינו זה את זרם הכניסה.

אשר עזריאל: המעון בעצם לא עובר את התפוסה?

אשר עזריאל: עדיין יש 10% למנהלי המעונות?

אמיר מדינה: אם מעון לא עובר את התפוסה זה כמו היום.

אמיר מדינה: אם מעון עובר את התפוסה, הוא הולך לוועדות קבלה.

אמיר מדינה: אם הוא לא עובר את התפוסה זה שלך – כמו שהיה לא השתנה.

אמיר מדינה: אחרי 10% צרכי עיגון, יש לנו מבחני תעסוקה, ופה, אתם מכירים את זה יותר טוב ממני.

אמיר מדינה: הכניסה היא קודם כל למי שהמדינה רוצה לסבסד אותו.

אמיר מדינה: המסגרות האלה הן קודם כל לתת לאוכלוסיות חלשות את האפשרות לצאת לעבודה, בשביל זה אנחנו נותנים סמלים.

אמיר מדינה: בשביל זה אנחנו מסבסדים.

אמיר מדינה: אנחנו נרצה לראות כמובן שככל שאני אעשה את העבודה שלי יותר טוב, אני אראה אחוז סבסוד בתוך המעון יותר גבוה.

אמיר מדינה: ככל שאני רואה אחוז סבסוד נמוך במעון, כנראה שאני לא הצלחתי לדייק את המעון ואת האוכלוסייה.

אמיר מדינה: בנושא הרביעי אחרי שמבחני התעסוקה מתקיימים, והכנסתי למעון את כל חמשת הסעיפים שמניתי עד עכשיו שאלה אוכלוסיות המטרה שהמדינה והאגף הגדירו כאוכלוסייה שנדרשת לסבסוד, אחרי זה יש שיקול גיאוגרפי.

אמיר מדינה: אם מגיעים ברמות שאין סבסוד – הכנסה לנפש היא מעל ל-5,000 שקלים, מגיעים שני הורים אחד מן היישוב ואחד מן היישוב השני, הכניסה תהיה קודם כל לילד מהיישוב – פה נכנס השיקול הגיאוגרפי.

אמיר מדינה: אבל אני לא יכול לתת תעדוף גיאוגרפי לפני שאני מכניס קודם כל את האוכלוסייה הנזקקת שלשמה בכלל נתתי סמל והוצאתי את כל המערך הגדול הזה לפעולה.

יעקב טסלר: האבסורד הוא אמיר, שהאוכלוסייה הנזקקת יכולה להגיע כן ליישוב אחר.

אמיר מדינה: נכון.

אמיר מדינה: אדוני היושב-ראש, אני לא רואה את זה כאבסורד, אני רואה את זה כזיקוק נקי ותכליתי של יעדי המעון.

אמיר מדינה: הנזקקים בתוך היישוב יקבלו מענה.

אמיר מדינה: אם ייכנס עכשיו נזקק דרגה 3 מיישוב ליד, תקבל עדיפות על דרגה 4 מהיישוב שלי.

אמיר מדינה: התשובה היא כן, כי הקריטריון מסתכל קודם כל על איפה אני צריך לשים את השקל בצורה נכונה יותר.

אמיר מדינה: אם האגף הגדיר שהיעדים הם יעדים כמו שמניתי, אז נסתכל קודם כל על שיקולי תעסוקה, ושיקולי הוצאת אוכלוסיות לעבודה, ואחר כך נכנסים השיקולים הגיאוגרפיים, כי אני גר או לא גר ביישוב הספציפי הזה, או ביישוב הזה.

אמיר מדינה: אני מזכיר עוד פעם, 10% לא התפיידו לחלל האוויר.

אמיר מדינה: וכל המקומות שיכולה להיות עוולה מצד הארגון המפעיל שרואה שנוצרה פה איזו סיטואציה שהוא לא יכול לצאת ממנה, או שלא נוח לו, או שהוא לא מוצא פתרונות כמו שאמרתם לעובדות, יש לכם את האפשרות להפעיל את ה-10% זה שלכם, אף אחד לא לקח.

אמיר מדינה: ככה שאם אני מסתכל מה עשינו, אז עשינו בסך הכול, ואני אומר את זה באמת בסך הכול, פעולה של כיוון תהליך, היא רכה לחלוטין, היא מאוד קלה.

אמיר מדינה: מי שמסתבך – יש מוקדים, יש עזרה, יש סיוע.

אמיר מדינה: הוא יוכל לבצע את הפעולות אצל אחר, כמו שביצע לפני ארבעה וחמישה חודשים כשהגיש בקשה לסבסוד.

אמיר מדינה: ואם זה כל זה לא - הוא יוכל לקבל לצערי, דף, למלא את הפרטים, אנחנו נקבל אותו בדיוק כאילו הוא הזין את הפרטים בצורה מקוונת.

יעקב טסלר: מה אומרים החברים?

משה סוויסה: אנחנו קודם כל מברכים.

משה סוויסה: אנחנו חושבים שאם היינו ככה בפגישה לפני הנושא המקוון, היינו חוסכים את הוועדה הזאת.

משה סוויסה: אבל אנחנו חושבים שבאמת, אם נעמוד לפי לוח זמנים, צרכי הארגון יישארו.

משה סוויסה: דווקא לי, הנושא הגיאוגרפי, באמת, כי אנחנו מכירים את הקריטריונים, הוא פחות משמעותי.

משה סוויסה: אז כמו שפתחנו בדברים, אנחנו מברכים על כך.

משה סוויסה: אנחנו חושבים שבפגישות ביחד אנחנו נוכל להביא את הדברים של הציבור, של המפעילים, ונוכל להמשיך לפי השאיפה של אמיר שהכול יילך בצורה יעילה ונוחה.

אפרים אלנקרי: יהיה אפשר לפני שהאגף מוציא את אישור הקבלה להורה, שההורה יניח את אמצעי התשלום אצל המפעיל?

אפרים אלנקרי: שזה דבר קריטי מבחינתנו.

אמיר מדינה: זה לא צריך להיות קריטי מבחינתך.

אפרים אלנקרי: זה נותן לנו את הביטחון להמשך.

אמיר מדינה: התהליך בינך לבין אותו תהליך.

אמיר מדינה: אם הורה לא מסדיר תשלום, תפעל כמו שפעלת עד היום.

אמיר מדינה: מה שהשתנה זה בשלושה שבועות חודש.

אמיר מדינה: ועדות קבלה גם ככה נשארו בדיוק במועדים שהיו.

אמיר מדינה: מה שהשתנה, זה שלא מגיעים אליך בפברואר, מגיעים אליך במרץ – זה כל מה שהשתנה.

אמיר מדינה: בתכ'לס, זה השינוי היחיד.

אשר עזריאל: אני מסכים עם מה שאתה אומר, רק נראה לי שאני רוצה לחדד משהו קטן.

אשר עזריאל: יש את מועדי הרישום, מועדי הרישום הם בעצם כמו שהאגף מנחה מראש, שבאזור השלושה שבועות.

אשר עזריאל: אני אומר, אם אנחנו נקבל את הבעיות, לצורך העניין, מורים שיש להם בעיות מבחינת תשלומים וכאלה, ואין להם צ'קים, אנשים שהם מעוקלים, אלה דברים שאנחנו נתקלים דבר יום ביומו.

אשר עזריאל: אם בעצם המידע הזה מגיע אלינו בזמן הרישום, אנחנו בעצם יכולים לשקלל את צעדינו בתבונה ולהגיד לעובד תקשיב, התנאי, דרך אגב, האגף מרשה לנו לעשות את זה.

אשר עזריאל: זאת אומרת, שאם הורה יש לו בעיות בתשלום, האגף מרשה לנו גם להוציא ילד באמצע השנה שהוא לא משלם.

יעקב טסלר: אתם פועלים כפי שפעלתם בעבר.

אשר עזריאל: יפה.

אשר עזריאל: אבל אני אומר, מתי המידע הזה מגיע אלינו.

אשר עזריאל: אם בשנים עברו בזמן הרישום יכולנו לדעת אם יש הורה בעייתי או לא.

אמיר מדינה: אתה יכול לראות את המידע הזה היום.

אשר עזריאל: אני רואה תעודות זהות ושמות.

אשר עזריאל: אני לא יודע - לא היה לי אינטראקציה עם ההורה כדי להבין שאני אגיד לו מה תנאי המעון, שאני אגיד לו תקשיב, אתה צריך להניח 12 צ'קים כדי שנוכל ל"תלות" אותך באופן מסודר – את הבעיות אני מגלה למעשה רק אחרי שהרישום הסתיים.

אשר עזריאל: אני זיקקתי את הנקודה.

אמיר מדינה: הבנתי לחלוטין מה אתה אומר.

אמיר מדינה: הפינג-פונג בינך לבין ההורה, לא מתחיל ב-1 בפברואר, אלא מתחיל ב-1 במרץ, זה השינוי היחיד שיש.

אשר עזריאל: אבל אז כבר נגמר הרישום, ואני לא יכול לקבל אחרים במקומו.

אשר עזריאל: רוב האנשים כבר מסודרים במעונות.

אמיר מדינה: רוב האנשים מסודרים בתוך תקופת הרישום?

אמיר מדינה: בשיטה שלי, בעוד שלוש שנים, בעוד ארבע שנים, המערכת תעבוד, זה יהיה בדיוק כך.

אמיר מדינה: אנחנו יודעים טוב מאוד שרישום לא נגמר בפברואר.

אמיר מדינה: גם כשהנתונים לא חנו באגף מעונות יום, נתוני הרישום במסגרות לגיל הרך, אתם יודעים טוב כמוני, שאין מאה אחוז רישום בחודש מרץ, גם לא בחודש אוגוסט.

אמיר מדינה: אתה מקבל את המאה אחוז ודאות שלך בתחילת השנה וחודש אחרי ואתה מכיר את הפינג פונג של נרשמים, עוזבים.

אמיר מדינה: את חוסר הודאות האין סופי שהיה כאשר הורה יכול להירשם לשש, שבע, שמונה, עשר מסגרות, שיריין את עצמו בכמה מקומות, ואת הנזק שנגרם אחר כך, אפשר לקבל את זה בעיקר מארגונים שמנהלים יותר מארבעה, חמישה מעונות, יודעים שהם יכולים לראות את הנזק המצטבר הזה בצורה רוחבית על הורים שנרשמים במספר מעונות ואז מוותרים.

אמיר מדינה: ומפסיקים באמצע.

אמיר מדינה: ואתה כאילו חיכית וחיכית, בסוף פתחת שנה וגילית שאין לך נרשמים.

אמיר מדינה: דווקא בהיבט הזה אנחנו הרי נציע בשלב הבא.

אמיר מדינה: הרי הרישום ייסגר, נעשה את העיבוד שצריך לעשות כשייפתח מחדש על בסיס כל הקודם זוכה, איפה שאין ועדות קבלה, אנחנו נציע להורים את התמונה האמיתית.

אמיר מדינה: הורה יוכל לראות – פה נשארו 20 מקומות, פה נשארו 4 מקומות, יוכל לעשות את הבחירה המושכלת שלו.

אמיר מדינה: אני אומר עוד פעם, לא שינינו בתוך התהליך של ההורה מולכם כלום חוץ - - -

אפרים אלנקרי: הכרטיס שהוא התקבל נמצא אצלו ביד לפני שהוא הניח אצלו את האמצעים אצל המפעיל, את אמצעי תשלום.

אמיר מדינה: הכרטיס נמצא אצלו כל הזמן.

יעקב טסלר: אני רואה שאתה חושש מזה.

יעקב טסלר: גם אני חששתי ממה שאמרת.

יעקב טסלר: מה שאני שומע פה ומה שאני מבין, אמיר תתקן אותי, אם ההורים שהגיעו למעון, אכן הם נרשמו והתקבלו למעון – אבל הוא לא העביר את התשלום – מה עושים בכזה דבר?

אמיר מדינה: מה עשית עד היום?

אשר עזריאל: אני מראש אומר לו, מכיוון שאני חושב, אתה מצהיר על זה שאתה בעייתי בעניין של התשלום מנסיבות כאלה ואחרות - - -

אמיר מדינה: ברשותכם, אנחנו נכנסים פה עכשיו, וצריך שיהיה עו"ד מרשות להגנת הצרכן כדי שיגיד בדיוק איך זה אמור לעבוד.

אמיר מדינה: אל תכניסו אותי בבקשה לתוך אזור שאני לא אמור להיות בו.

אמיר מדינה: את נושא מקבל השרות לבין נותן השרות, תשאירו לכם מול הלקוחות שלכם.

אמיר מדינה: ברשותך, אדוני היושב-ראש, אני מוריד רגע את הכובע של מנהל אגף.

אמיר מדינה: אני אומר כצרכן.

אמיר מדינה: אם אני לא משלם על שרות מסוים, אני גם לא מצפה לקבל אותו.

אמיר מדינה: אני גם מניח שגם מצד השני, זה מסוג הדברים שהם באמת לא בתחום הסמכות שלי, ואני רוצה לדון בהם בהקשר של הדיון הספציפי הזה.

אמיר מדינה: אבל כמו שפעלתם עד היום, ואני מניח שפעלתם בדיוק על-פי החוק, על פי כל חוקי מדינת ישראל תמשיכו לפעול.

אמיר מדינה: שיהיה בהצלחה רבה.

יעקב טסלר: לנו יש אפשרות להגביל בזמן מסוים להורים אחרי שנרשמו, או שלא ניתן זמן בלתי מוגבל.

אמיר מדינה: זו באותה מתכונת כמו שפעלתם עד היום - בהיבט הזה אנחנו לא נגענו, זה לא במתחם הסמכות שלי לדון.

אמיר מדינה: לא נגענו, אנחנו סומכים עליכם שאתם יודעים מה אתם עושים.

אמיר מדינה: תסתכלו רגע על ההורים.

אמיר מדינה: נקודת המוצא שלי היא שתמיד כולם עובדים על-פי חוק, שאנשים לא עובדים בצורה עקומה.

אמיר מדינה: הורה שעד היום יכול להיכנס לכל מסגרת שבחר להיכנס, אם הוא היה עומד בקריטריונים הוא נכנס, וזה לא משנה אם הוא – אני יודע שזה נשמע לפעמים לא הגיוני, אבל אלה בדיוק נהלי האגף.

אמיר מדינה: רוצים לשנות את זה, זה דיון אחר לגמרי, דיון שהוא דיון תעסוקתי שמדבר על סדר הקדימות בקבלה על מעונות יום.

אמיר מדינה: בתוך התקופה הזאת, כל פעם שאני מוציא מילה מהפה, מזכירים לי שאנחנו בתקופה שאנחנו צריכים לשמור על איפוק וריסון ואסור לעשות שום שינויים שהם שינויים משמעותיים, אז בכל מקרה זה לא יהיה רלבנטי לשנה הזאת.

אמיר מדינה: אפשר להעלות את הנושא הזה לדיון.

אמיר מדינה: האם מעונות יום זה נטו תעסוקה כן או לא בסדר הקדימות בקבלה למעונות.

אמיר מדינה: אני, נכון לרגע זה, ואנחנו לא יודעים מה יהיה בעתיד, אגף מעונות יום יושב בתוך זרוע העבודה, ושיקולים שמנחים אותי הם שיקולי תעסוקה, ואלה בדיוק הקריטריונים שאנחנו בדיוק פועלים לפיהם.

אמיר מדינה: אני לא אומר לכם איך להתנהל בהיבט הצרכני.

אמיר מדינה: אלה פעולות שאתם עשיתם, ואני סומך עליכם שאתם יודעים לעשות אותם בדיוק כמו שצריך.

אמיר מדינה: אני בסך הכול מייצר ודאות גדולה גם לכם כמפעילי מסגרות וגם להורים באשר לפוטנציאל ולמקומות.

אמיר מדינה: עד היום זה נעשה בצורה שהמדינה לא ידעה איך זה מתנהל.

אמיר מדינה: היא גילתה את ההורים ואת ועדות הקבלה איפשהו בחודש אפריל, ועכשיו אנחנו נהיה שותפים פעילים כחלק אינטגרלי וחכם ונכון של כל התהליך, כי זה בדיוק המשמעות של אגף מעונות יום.

אמיר מדינה: כמו שלא יעלה על הדעת שילד יחליט לא להירשם לגן ילדים, להירשם רק אצל הגננת, כך בדיוק בנושא של מעונות יום.

אמיר מדינה: הרישום יהיה אצלנו.

אמיר מדינה: זה חלק נכון.

אמיר מדינה: אני מבין לגמרי, אלה באמת חבלי לידה של תהליך.

אמיר מדינה: אני מזכיר, אנחנו רצינו להעלות את המערכת בשנה שעברה, ולקחנו על עצמנו עוד שנה של לעשות בדיקות ולראות באמת שהכול עובד כמו שצריך.

אמיר מדינה: בכל תקלה קטנה שלא תהיה, אני פה.

אמיר מדינה: האגף שלי פה.

אמיר מדינה: יש מוקדים.

אמיר מדינה: אנחנו קשובים.

אמיר מדינה: אנחנו על זה 24/7.

אמיר מדינה: יש אנשים שלא ישנו בערך מחודש ינואר בגלל מערכת הרישום, יש כמה כאלה.

אמיר מדינה: אני באמת מסתכל על זה כצעד חיוני, בסיסי, שהוא רק ההתחלה של תהליך הרבה יותר גדול של רישום וסבסוד.

אפרים אלנקרי: שאלה נוספת.

אפרים אלנקרי: ילד ממשיך שפספס את הרישום עכשיו עד ה-28 איבד את מקומו?

אפרים אלנקרי: יש עכשיו המון קשיים, כי ילד ממשיך יכול למצוא את עצמו בחוץ.

אמיר מדינה: ילד ממשיך - התשובה היא כן.

אמיר מדינה: זה בדיוק כמו שנה שעברה, לא שונה משנה שעברה בכלל.

אמיר מדינה: ילד ממשיך שמשיקוליו לא ביצע רישום - - -

אפרים אלנקרי: לא משיקוליו – הוא לא הצליח טכנית עם כרטיס האשראי והדרכון.

אפרים אלנקרי: ...

אמיר מדינה: אבל הפתרונות קיימים למעלה משבוע.

אמיר מדינה: מי שלא מצליח, אנחנו עדיין פתוחים, הרישום פתוח.

אמיר מדינה: יש עוד שבוע שלם.

אמיר מדינה: אני מקווה שאחרי הדיון הזה, אם באמת מישהו מקשיב לו, אפשר לרוץ לבצע רישום.

יעקב טסלר: ההורים מודעים לשינויים?

אמיר מדינה: בוודאי.

אמיר מדינה: עשינו קמפיין גדול.

אמיר מדינה: מתוכנן לעלות, אדוני היושב-ראש, גל נוסף בקמפיין הגדול שתכננו בימים הקרובים, כדי לעודד את ההורים בשבוע האחרון לרוץ ולבצע רישום.

אמיר מדינה: ילד להורה שמשיקוליו בחר לא - התשובה היא כן, הוא לא יוכל, המקום שלו לא יישמר.

אמיר מדינה: אם המעון הזה מבוקש, ותפס את מקומו ילד אחר - אז כן, זו עוד פעולה שכדאי שתעירו.

אמיר מדינה: המעונות פועלים היום.

אמיר מדינה: אנחנו ביקשנו מכל המסגרות לתלות על לוח המודעות את הכרזה הנחמדה שעשינו, שמתארת להורים בדיוק.

אמיר מדינה: אם פספסו את כל הקמפיינים שעשינו - אז יש להם בכניסה למעון על לוח המודעות כרזה שמתארת את כל התהליך עד כמה הוא פשוט וקל עם קישורים.

אמיר מדינה: אפשר לבצע, עוד פעם אני חוזר כמו שאמרתי קודם.

אמיר מדינה: רישום באמצעות גורם שלישי, הכול כדי לבצע את התהליך הזה בצורה הכי קלה והכי נכונה שיש.

יעקב טסלר: גברת טבק.

פייגי טבק: אני רציתי לשאול לגבי צרכי ארגון.

פייגי טבק: אני הבנתי שזה לא ממש כמו שהיה בשנה שעברה.

פייגי טבק: אנחנו כן מקבלים 10%, זה מעון בו מתקיים ועדות קבלה.

פייגי טבק: אבל זה רק מי שנרשם בתקופת הרישום.

פייגי טבק: זאת אומרת, לדוגמה, אם יש לי עובדת במעון שאמורה ללדת בחודש אפריל, אני לא אוכל לעזור לה.

אמיר מדינה: נכון.

פייגי טבק: אבל זה לא היה כך.

אמיר מדינה: זה היה בדיוק כך.

פייגי טבק: אבל נשמרו 10%.

אמיר מדינה: אז פעלתם בניגוד לנהלי האגף.

אמיר מדינה: נעצור את זה פה.

פייגי טבק: אני יודעת שכולם עשו כך, זה לא היה כתוב בשום מקום משהו אחר.

אמיר מדינה: אם מישהו פעל בניגוד לנהלי האגף, ופעל בצורה אחרת, אז אין לי אלא להצר על זה.

אמיר מדינה: אין אפשרות לשמור מקומות לילדים שטרם נולדו.

אמיר מדינה: אלא אם כן, רצה הגורל והוא בדיוק נולד באותו יום, ונרשם באותו יום, זה אפשרי.

אמיר מדינה: אבל ילד שעוד לא נולד, אי אפשר לשמור לו מקומות קדימה.

אמיר מדינה: אם המעון לא מבוקש, ואין אובר בוקינג, אז כמובן שאפשר לעשות ככל שעולה על רוחכם, תעשו את זה אתם בשום שכל.

אמיר מדינה: אבל ברגע שיש ביקוש למעון וילד קיים רוצה להיכנס ויכול להיכנס, אסור למנוע.

אמיר מדינה: זה בניגוד מוחלט לנהלי האגף.

פייגי טבק: כן, אבל זה לא למנוע.

פייגי טבק: זה מקומות של צרכני ארגון, של 10% שנשמרים.

משה סוויסה: נצטרך לשבת ביחד ולמצוא פתרונות לילדים של מטפלות שאנחנו סובלים ממצוקת כוח אדם... ומה לעשות, היא באה עם הילד למעון.

פייגי טבק: רק כך המטפלות באות.

פייגי טבק: ..

יעקב טסלר: אני רוצה לסכם ולומר כך.

יעקב טסלר: שמעתי מה שכולנו שמענו, מה שאמיר הציג בפנינו.

יעקב טסלר: על כל פנים, החששות הגדולות, אם זה הדרך איך להירשם אלה שאין להם את אמצעי הזיהוי, הנושא של צורכי ארגון, אנחנו מבינים שכל הדבר הזה בא להקל ולפשט את הביורוקרטיה.

יעקב טסלר: אמנם, יש עדיין חבלי לידה וצריכים להתרגל.

יעקב טסלר: אני חושב אמיר, שגם בשנה הבאה – אל תכעס עליי, נצטרך הלאה לבוא לשיטת --- אולי לכולם יהיו דרכונים כבר, אבל בכל זאת יש הרבה אנשים שמתקשים, אנחנו רוצים לבוא ולהקל עליהם.

יעקב טסלר: צריכים עדיין לא לסגור את הדלת בדבר הזה.

יעקב טסלר: יש הרבה אוכלוסיות, בפרט אוכלוסיות המוחלשות שאין להם את האמצעים האלה.

יעקב טסלר: הם מכירים גורם שלישי רק בחברה שלהם.

יעקב טסלר: ובחברים שהם מכירים, אין את זה.

יעקב טסלר: זה קיים, בוא לא נתכחש.

אמיר מדינה: הוא בכל מקרה הלך למנהלת המעון כדי לבצע רישום לסבסוד.

אמיר מדינה: כל אותם אנשים, כולם עשו את זה.

אמיר מדינה: אדוני היושב-ראש, אני לא ממליץ, זאת עוד אופציה.

אמיר מדינה: לצערי, לצערי, אם הוא לא יכול, או לא יכול למצוא אמצעי אחר, הוא יוכל, אף אחד לא מונע.

אמיר מדינה: אני לא אומר להורה אם ללכת למשה או לכל אחד אחר.

אמיר מדינה: אם הוא מצא את הדרך להגיש בקשה לסבסוד אצל מנהלת המעון - זה הדבר האחרון שהוא יכול לעשות.

יעקב טסלר: חברים, רוב הדברים לא השתנו מבחינת אמצעי תשלום.

יעקב טסלר: כמו שציינו פה, וכמו שאני הבנתי את זה, הוא לא דיבר ברור, אבל נראה לי שאתם הבנתם מאוד ברור מה שהוא אומר.

יעקב טסלר: כמו שפעלתם עד היום באחד שלא הסדיר את אמצעי התשלום, כך אתם פועלים הלאה.

יעקב טסלר: והכי חשוב באמת שלא יהיה מצב שהורים שרוצים לשלוח את הילד שלהם למעון, שלא יהי אחד שיישאר בבית, למרות שאין לנו במדינת ישראל, לצערנו, מספיק מעונות.

יעקב טסלר: מה שצר לי, שוב אני חוזר על זה.

יעקב טסלר: אמיר, זה לא אצלו, אם היה אצלו היינו פותרים את זה, כמו שנתן פה את המענה לדברים אחרים.

יעקב טסלר: ההיגיון הזה, השיקול הגיאוגרפי, זה כן מדיר שינה מעיניי, באמת, אני לא מבין את זה.

יעקב טסלר: אני מבין שיש קדימות לאלה שהם נמצאים בקריטריונים, למטרתם נבנה מעון, לשם אנחנו מתקצבים.

יעקב טסלר: אתה יודע מה שזה יעשה אמיר?

יעקב טסלר: שכל רשות תבוא ותאמר, מהיום והלאה אין לי עניין להשקיע.

יעקב טסלר: למה שאני אוציא מיליונים, מאות אלפי שקלים, למה?

יעקב טסלר: למי אני עושה את זה.

יעקב טסלר: אני חושב שהפתרון לא אצלך וחבל שכך.

יעקב טסלר: בבקשה, אושרת שמעון.

יעקב טסלר: אולי תוכלי לעזור לי בדבר שכל כך מציק לי, אולי מציק גם לך.

יעקב טסלר: שאר הדברים שמענו פה איך אנחנו יכולים להתמודד, זה לא נמצא במעונות.

יעקב טסלר: איך פותרים את הבעיה הזאת?

אושרת שמעון: לתשלומים שהרשויות משלמות, קודם כל אני אגיד שיש הוראת מנכ"ל לבינוי מעונות.

אושרת שמעון: ולכן, חלק גדול מהסבסוד, הוא סבסוד לבינוי המעונות שמגיעה מהמדינה ולא מהרשויות עצמן.

אושרת שמעון: גם הוראת המנכ"ל לבינוי המעונות, היא הוראה שעברה כברת דרך משמעותית בשנים האחרונות כדי לפשט ולהקל על הביורוקרטיה.

אושרת שמעון: מחולקים שם תקציבים נכבדים, ולכן, רוב התשלומים מהמדינה.

אושרת שמעון: מה שמאוד מחזק את זה, שזה נכון להסתכל בראייה מדינתית על מי שנזקק יותר, הוא זה שיקבל את המקום במעון שהוא צריך אותו כל כך.

אושרת שמעון: זה דבר ראשון.

אושרת שמעון: אני חוזרת על מה שאמיר אמר.

אושרת שמעון: שמלבד אלה שזקוקים לזה וההכנסה לנפש היא פחות מ-5,000 שקלים לנפש במשפחה, שם כן יש אפשרות לתת תיעדוף גיאוגרפי.

אושרת שמעון: בעצם, השנה יש כאן איזון מאוד נכון בעיניי - בין הראייה הכללית של כלל האוכלוסייה ואוכלוסיית הרווחה והאוכלוסיות הנזקקות, לבין הצורך הברור של רשויות לתת איזשהו תיעדוף גיאוגרפי.

יעקב טסלר: אני רואה שזה לא הדיון פה הנושא הזה, אבל זה נכון מה שאת אומרת.

יעקב טסלר: מצד שני, אני גם מבין את הצד השני.

יעקב טסלר: אני לא אמרתי שהמשרד מסבסד את זה, נותן סכומים מאוד לא מכובדים.

יעקב טסלר: אבל אנחנו לא יכולים לבטל גם את הסכומים המכובדים שהרשויות רואות לנכון לשדרג ולייעל למען תושבי העיר, ובעצם, כתוצאה מהדבר הזה אני לא רואה שזה יקרה הלאה.

יעקב טסלר: חבל, אבל צריכים לראות איך אנחנו פותרים את זה.

יעקב טסלר: תודה בשלב הזה.

יעקב טסלר: אני רוצה להודות לכם.

יעקב טסלר: להודות לידידי אמיר, שהפגת מהם את כל החששות הכבדות.

יעקב טסלר: אני מודה לך מאוד.

יעקב טסלר: אני חושב שהצד הזה בארבע השנים שאתה התחלת להוביל, והיד עוד נטויה לבוא ולהקל עוד יותר בנושא הטופסולוגיה וכל הדברים האלה.

יעקב טסלר: יחד עם זאת, מה ששמענו פה, שיש עוד דברים קטנים, אני קורא לזה, שבעצם יכולים להיות דברים גדולים, גם לראות איך אנחנו פותרים את הנקודות האלה.

יעקב טסלר: ובכן, מפעילים יקרים, אתם צריכים לבוא ולתת גם לכל אלה שאתם מכירים ליידע אותם, לזרז אותם.

יעקב טסלר: שלא יהיה מצב שהילדים שאתם כל כך דואגים להם, ודואגים לעצמכם שיישארו מחוץ בלי מסגרת.

יעקב טסלר: שמענו בתחילת הישיבה מאמיר ש-60 אלף - - -

אמיר מדינה: יש עוד שבוע של רישום.

אמיר מדינה: לא נרשמים 110 אלף הורים - - - מתעסקים פה רק בהערכות.

אמיר מדינה: לא היה את המידע הזה אצל אף אחד.

אמיר מדינה: בשנה הבאה בעזרת השם אנחנו נדע.

יעקב טסלר: מה שחשוב לתגבר את המוקדים, שלא הצטרכו לחכות הרבה זמן.

אשר עזריאל: יש לציין, הרב טסלר, אני ניסיתי כמה פעמים – שלוש, ארבע דקות ויש מענה.

אשר עזריאל: אני ניסיתי.

אשר עזריאל: בשעות הצהריים דווקא היה בסדר.

יעקב טסלר: חברים, תודה רבה לכולם.

יעקב טסלר: הישיבה נעולה.